Aika: 3.3.2016 klo 8.00-9.30

Paikka: Vuorikatu 27, piharakennuksen kokoushuone

Jäsenet: Eveliina Bovellan

Tiina Jäntti

Elizabeth Järveläinen (poissa)

Erja Mielonen

Anna Salmi

Jussi-Markus Turunen

Varpu Voutilainen

Kerstin Ylönen (poissa)

**§ 1 Kokouksen avaus**

Puheenjohtaja avasi kokouksen klo 8.06.

**§ 2 Julistekilpailun voittajan valinta**

Esiraati valitsi Kalevalan, Martti Ahtisaaren ja Rajalan kouluilta viisi parasta työtä finaaliin. Hatsalan klassilliselta koululta ei tullut yhtään kilpailutyötä. Leena Auvinen valitsi julistekilpailun voittajaksi Martti Ahtisaaren 6B-luokan oppilaiden Jenna Hiltusen ja Eevi Rautiaisen työn. Julistekilpailun finaalityöt ovat esillä kaupunginkirjaston lastenosastolla 18.3.-15.4.2016 sekä Kalevalan, Martti Ahtisaaren ja Rajalan kouluilla.

**§ 3 Yhdessä erilaisia -teemaviikon ohjelma ja aikataulut**

* työpajat: Walter ry, SPR ja Savonia-amk

Käytiin läpi työpajojen aikataulut eri kouluilla.

* tubemiitti: esiintyjät Herbalisti ja Mariieveronica, Lumitin showbändi

Juontajina toimivat Klassillisen lukion opiskelijat Peppi Puhakka ja Roni Salotaipale.

* ruokaviikko: Servica

Valittiin etnisen ruokaviikon ruoiksi thai-kanakeitto ja kebabtäytteiset tortillat. Kolmanneksi ruuaksi pyydetään Servicalta ehdotusta nuudelipohjaisesta kasvisruokawokista.

* aamunavaukset

Linkkilista on toimitettu hankkeen yhteyshenkilöille, jotka vastaavat teemaviikon aamunavauksista.

* elävä kirjasto

Yhteyshenkilöt etsivät kouluillaan sopivat henkilöt elävää kirjastoa varten. Pyritään käyttämään ensisijaisesti oman koulun oppilaita/henkilökuntaa/huoltajia/yhteistyökumppaneita.

* teemaviikon nimen käännös englanniksi, arabiaksi ja venäjäksi

Todettiin, että lisätään teemaviikon nimeen myös saksankielinen käännös Verschieden zusammen. Tiina toimitti kokoukseen arabian- ja venäjänkieliset käännökset.

**§ 4 Vierailu kaksikieliseen/kielirikasteiseen kouluun**

Sovittiin, että vierailu toteutetaan alkusyksystä. Eveliina kokoaa listan Tampereen ja pk-seudun CLIL-kouluista suunnitteluryhmän seuraavaan kokoukseen, jolloin vierailukohteesta päätetään tarkemmin.

**§ 5 Muut asiat**

Toivottiin hankkeelle jatkoa tai lisäaikaa. Eveliina selvittää asiaa OKM:sta.

Toivottiin syyslukukaudelle koulunkäynninohjaajan sijasta opettajaparia tai resurssiopettajaa. Toive viedään ohjausryhmään.

Muistutettiin hankerahoituksen käytöstä materiaalihankintoihin.

**§ 6 Seuraava kokous**

Seuraava kokous pidetään 31.3. klo 12.15 kouluviraston 4. krs:n kokoushuoneessa.

**§ 7 Kokouksen päättäminen**

Puheenjohtaja päätti kokouksen klo 9.20.